
A cui este vina? 


Domnul Alexandru Vaida, primul fost preşedinte al Consiliului 
de miniștri în România întregită, a fost invitat de unele societăţi ro- 
mâneşti din Statele Unite ale Americei să le viziteze. 

Din cauza luptelor politice, de la care nu crede că este momentut 
să se absenteze, dl Vaida, a răspuns că este nevoit să amâne plecarea. 
dsale arătând pe larg motivele căror se datorește aceasta amânare. 

Ziarele americane românești publică in extenso răspunsul dlub 
Vaida iar un ziar „independent“ din Capitală reproduce unele părți 
din el. 
DI Vaida a făcut, atât cât rezultă din cele publicate de ziarul 
„independent“, o descriere amănunțită a starei de lucruri din țară. 
| Multe din cele arătate de fostul președinte de Consiliu în culori; 

atât de sombre sunt din nenorocire perfect exacte. Sunt unele părți 
însă în cari descrierea depăşeşte realitatea iar în ceeace priveşte 
partea exactă, dl Vaida face în descrierea dsale omisiunea de a sem- 
nala în acelaș timp şi căror împrejurări se datorește ea. 

Pentru Jămurirea opiniei publice române din Ardeal și din 
America este bine, socot, a semnala exagerațiunile dăunătoare ale 
diui Vaida, iar pe de alta a reaminti unele fapte cu ajutorul cărora 
Sar putea stabili răspunderile stărei deplorabile de lucuri constatate 
de dsa. 

In Italia, din cauza marei densități a populațiunii prin oraşele: 
mari şi mici, şi Chiar pe la unele sate, casele sunt lipsite de curți și 
de aceea populaţiunea săracă este nevoită să-și usuce rufele în văzul 
tuturor. Priveliştea ce prezintă aceste rufe este de un pitoresc dubios, 
cu toate aceste ochiul călătorului nedeprins cu ea, şi deci silita se 
opri asupra ei, nu întâlnește decât rufe spălate. 

DI Vaida a crezut că este în interesul țărei să înşire în fața 

opiniei publice americane rufele noastre așa cum es de. la purtat, 
cumplăcându-se în acelaș timp să mai adauge pe ele pete suplimentare. 

Astfel dsa vorbește de „oligarhia română“, după ce aminteşte 
pe cea „maghiară“ şi cetitorul are impresiunea că cea dintâi este 
atât de odioasă, încât s'ar zice că amintirea celei din urmă deşteaptă 
şi regrete în sufletul fostului președinte al Consiliului. l 
' Dacă în România veche a existat o oligarhie, și ea mai vieţueşte 
şi în România nouă, o deosebire fundamentală există între dânsa și 
„cea maghiară; căci pe când aceasta din urmă era față de români, 
generală, ogligarhia română nu era, și cu atât mai puţin, nu este astăzi, 
"de cât parțială. l 

DI Vaida produce o confusiune în spirite, căci lasă a se înțelege 
ca întreaga Românie este față cu nouile provincii o apăsătoare oli- 
garhie, tot atât de odioasă pentru românii din privinciile alipite dacă 
nu şi mai odioasă de cât cea maghiară. Dsa afirmă chiar, că părţile 
de peste munţi precum și Basarabia şi Bucovina „sunt stăpânite ca 
nişte colonii ori pașalâcuri cucerite și supuse cu arma unei stăpâniri 
străine“. . 

Orice bun român, sunt convins că vede în aceasta riscată afir- 
mațiune, nu o rufă aşa cum a eşit dela purtat, ci anume tăvălită prin 
lături, pentrucă lumea să se uite la ea cu un desgust nemeritat de 
biata țară. P i 

Nu este de aceea nevoe să mai cern această chestiune. Constat 
numai că faptul este destul de regretabil. 

Voiu aminti însă o împrejurare de natură a pune pe fostul pre- 
şedinte de Consiliu, într’o neplăcută şi vădită contradicțiune. 

Când a format dsa guvernul, guvern în care am primit să intru, 
am propus dlui Vaida să trimeată la Paris ca plenipotențiar pentru 
înhierea păcei pe Tache Ionescu. Dsa mi-a răspuns că este o impo- 
sibilitate, de oarece aparține oligarhiei şi numirea ar fi rău primită 
de opinia publică. A fost zadarnică şi insistența dlui dr I. Cantacu- 
zino în acest sens. 

Astăzi însă partidul dlui Vaida, a înglobat în sânul său întreg 
patrimoniul politic al oligarhului Tache lonescu !. | 

Aşa dar dl Vaida lupta din răsputeri în contra odioasei oligar- 
hii române, dar are în jurul dsale, ca singure elemente de luptă în 
vechiul Regat, cohorte din aceasta oligarhie ! 

Curioasă luptă și la curios rezultat va duce. 

$ 


á . 

Cu aceste rezerve şi cu altele mai mărunte asupra căror, pentru 
a scurta, trec fără a mă opri, recunosc, fără încunjur, că multe din 
relele semnalate de fostul preşedinte al Consiliului sunt adevărate. 

Da, este adevărat, că ne sbatem într'o stare de lucruri deplora- 
bilă, care nu va duce şi /a anarhia pusă la cale, de sus, dupăcurm 
afirmă fruntașul ardelean, dar care desigur apasă greu pe fară, și 
să-mi permită fostul președinte al Consiliului, să afirm că apasă pe 
întreaga țară, în egală măsură. 

Dar a cui este vina? 

Să facem o mică recapitulare istorică. a evenimentelor politice 
dela întregirea țărei încoace. 

„Când a demisionat guverini Brătianu în toamna 1919, între per- 
soanele căror sa adresat Suveranul, pentru a forma guvernul care să 
prezideze alegerile generale, a fost și di Maniu şeful partidului na- 
țional ardelean: : | SE 

Acele alegeri aveau o îndoită însemnătate: erau primele alegeri 
în România întregită ; erau primele alegeri cu votul universal în țară 
la nui! 


w. 


Ne găsiam prin urmare la o cotitură din cele mai iuti poslane în i 


viața noastră politică. 

D-l Maniu mi-a făcut cinstea să vie la mine spre a-mi Jua 
avizul. l 

Fără cea mai mică ezitare, i-am spus că primind mandatul va 
avea invidiabila ocaziune să aducă un serviciu imens patriei. 

Față cu unele scrupule ce vedeam la d-sa, i-am spus, atât, cât, 
amintirea mă slujeşte, cam următoarele: 

„Ori care ar fi valoarea consideraţiunilor cari ar putea să ple- 
deze Contra, serviciul ce. veţi.aduce țărei va fi atât de covârșitor, încât 
cred că este o datorie din partea d-vs. a le pune pe al doilea plan.“ 


Rezultatul se ştie. D-1 Maniu a declinat cinstea de a primi acea 


frumoasă însărcinare și sa format guvernul de. generali. 

A fost atunci primul grăunte dăunător, căzut în, mecenismul vieţei 
noastre constituționale și partidul național ardelean.îi poartă aproape 
întreaga răspundere. 

Au trecut alegerile. Sa constituit guvernul, sa întrunit Parla- 
mentul. 


In ziua în care sa prezentat guvernul Parlamentului, trebuia să se 


facă alegerea președintelui Camerei. 

Candidatul guvernului era d-l Vasile Goldiș. 

In ședință chiar, sa dat unul din spectacolele cele mai deplo- 
rabile şi care a fost un nou pas către starea de lucruri de azi. 

Un membru al majorităţei, politician învechit din hărţuelile sterile 
parlamentare, a transformat incinta Camerei în întrunire publică. Işi 
pune singur. candidatura. la preşedinţie, contra candidaţurei guvernului, 


și pronunţă un discurs.care a făcut pe toti oamenii cu simţ politic să, 


se întrebe dacă erau la Cameră sau la „Dacia.“ 


Președintele Consiliului nu şi-a dat de loc seama de cele ce 


s'au.. petrecut, şi d-sa Care se plânge astăzi că nu sa respectat și nu 
se respectă Constituţia, a uitat atunci cu totul de existența ei. 


Trântirea candidatului oficial al guvernului era pe față un con- ` 


flict între majoritate şi guvern. Constituționaliceşte nu erau decât două 
soluțiuni: retragerea guvernului sau disolvarea imediată a Parla- 
mentului. e 

D-l Vaida a preferat soluțiunea a treia, aceea a echilibristicei 
politice. 

Care este oare caracteristica oligarhiei politice, dacă nu echili- 
bristica pe-alături cu Constituţia? 

In urmă, d-l Vaida. se pune la remorca preşedintelui Camerei, 
ales contra voinţei guvernului, féră a-și da seamă că punea în plug 
<a un politician lipsit de cea mai mică experiență în treburile serioase 
de stat şi care nu avea la activul său decât faptul ca știut să infil- 
treze turbulenţa de stradă în desbaterile parlamentare. 

DI Vaida, care astăzi nu este decât unul din fruntașii politici ai 
partidului, găseşte că din cauza luptelor politice nu poate lipsi din 
ţară pentru a răspunde la invitarea conaţionalilor noștri din America; 
dar în 1919 când situațiunea era atât de încurcată și turbure în țară deşi 
era preşedinte al Consiliului de miniștri, pleacă în străinătata se înțe-. 
peneşte acolo și lasă guvernarea pe mâna dlui St. Cicio, care, lipsit 
de orice experienţă ` era jucăria docilă în mâini și mai puțin experi- 
mentate. 

S'a format guvernul partidului poporului în Martie 1920. 

Cu toate criticele făcute, constituirea acelui guvern a fost pertect 
constituțională, căci era bazată pe indicațiunile alegerilor parțiale, iar 
alegerile prezidate de acel guvern au fost cele mai libere, din toate 
alegerile generale din România Mare. 

In lunie 1921 membrii partidului naţional ardelean cu dnii Maniu 
şi Vaida în frunte, hotăresc de acord cu întreaga opoziţie a părăsi 
Parlamentul, pentru un incident ridicol, și acești fruntași ardeleni cari 
strigă azi în contra oligarhiei din vechiu) Regat, au mers de braț cu 
exponenţii cei mai ruginiţi ai acestei oligarhii, la Palat! 

Netezirea drumului către starea de lucruri de azi, se făcea de 
către fruntașii ardeleni cu un zel admirabil, dar desigur demn de o 
= mai bună cauză. 

In fine, în preajma venirei sigure a liberalilor la putere am avut 
o convorbire personală cu dł Vaida, în casa unui fost coleg al meu 
deta lași, rudă a dsale. l-am propus colaborarea pentru sesiunea or- 
dinară care se deschisese cu următorul program: 

Votarea bugetului. 

Votarea legei electorale. 

Votarea legei administrative. 

Strigările pentru modificarea Constituţiei. 

Alegeri libere după disolvarea automatică a Parlamentului. 

Domnul Vaida a refuzat neted. Pentru ce? Nici acum nu am 
găsit răspunsul demn de un om.de stat. Total.s'a prăbuşit şi numai 
refuzului dsale de datorește tot ceeace sa întâmplat în urmă. 

Când are cineva la pasivul său asemenea greșeli, pierde dreptul 
de a striga în contra urmărilor funeste cari s'au desprins din ele, 


necum pe acela de a le mai şi exagera. 
GENERAL AVERESCU 

Ardealul se reface... 


Cu cât trec zilele, cu atât mai mult se strâng laolaltă firele ne- . 
“văzute care leagă într'o unitate bine închegată țara nouă. La cinci ani 
“după unire, privind dela un capăt la altul cu ochii limpezi, vedem 
progresul simțitor de nivelare, apropierea binefăcătoare a tuturor pro- 
vinciilor unite. Ori-cît de apăsat subt vechile regimuri, ori-cât de cu- 
tropit de influinţe străine, poporu! desrobit a găsit în el puterea de a-și 
impune pecetea lui de simțire unitară. 

Ardealul în. acest proces de circulație a energiilor merge înainte 
«Cu pași siguri. 

Intro jumătate de deceniu accentuându-se în mod constant în- 
“fățirea lui cu vechiul Regat, o serie de schimbări favorabile s'au pro- 
dus aici. Este nec. ntestat mai întâi că în aspectul general o notă mai 
pronunţat românească a rezultat pe urma acestui contact şi că orașele 
noastre atât de străine subt dominaţiunea maghiară au început să se 
adapteze solului. Dar paralel cu cucerirea centrelor pe întreaga supra- 
față se poate vedea redeșteptarea forțelor ce-au fost încătușate atâta 
"vreme..Pe terenul economic: țărănimea, mai inult -din iniţiativa ei de- 
cât dintr'o proteguire a organelor de stat, -e într'o continuă întărire și 
ca o consecință a acestei fortificări, din liniştea statelor se ridică as- 
tăzi ca o avalanşe o generaţie proaspătă însetată” 'de carte, care-a 
“umplut şcolile secundare şi-a dat mii de studenţi Udiversităţii din Cluj, 
“Cultura românească iși întinde rețeaua ei-prin toate colțurile şi e 
Clasă conducătoare nouă cu suflet primenit și cu exigenţe intelectuale 
“mărite e în “elaborare acum. l l 

Ori-cât s'ar tângui cîte-ọ ipocrită Casandră, vărsând lacrimi de 
cerneală la cutare gazetă, ori-cât ar hăuli scribii provinciali și s'ar 
<ăina babele politice, adevărul se desface în fața tuturora și nu poate 

fi tăgăduit. Ardealul după cei cinci ani dela alipire sa alescuo reală 
sporire a energiilor româneşti. Dictonul des repetat în tabăra celor să- 
tui, strâmbătura că „era mai bine subt unguri“ 'e o meschină trivia- 
litate te cafenea, care nu sa zămislit în creerul poporului nostru. onest 
şi cuviincios. Tot astfel de ridicolă e și povestea cu „revoluţia“ ca și 
recenta bâlbăială dela Braşov cu „republica“. Fără a înregistra min- 
ciunile şi inepţiile, nasele noastre, valorizând beneficiile împrejurărilor 
schimbate, călăuzite de un admirabil bun simţ muncesc înainte şi 
câștigă teren la tot pasul. 

Întrun singur domeniu Ardealul se prezintă cu un minus în vasta 
lui gospodărie : e cel politic. In cei cinci ani, în loc să-i crească re- 
sursele politice alături cu celelalte manifestări de viață, prestigiul i: s'a 
diminuat tot mai mult. Din zilele prime ale unirii, când în conștiința 
generală a ţării ardelenii erau așteptați ca salvatori, și până astăzi 
când apar ca o cantitate neglijabilă, o prăvălire continuă a coborât 
din ce în ce rostul politic al Ardealului. Vina e cunoscută în deobște, 
sunt oamenii care-au luat asupră-le destinele milioanelor de-aici și 
care cu nepriceperea şi îndrăzneala lor au risipit nebuneşte un capi- 
tal formidabil. Asupra acestei constatări toată lumea e de acord. In- 
trebarea este însă, dacă nu sunt motive mai adânci, nu 2 o vină or- 
ganică la mijloc, pe urma căreia Ardealul să fie nevoit a suferi încă. 
timp îndelungat actuala situație deplorabilă? Nu cumva, — îşi zic 
unii, — prin îndelunga opresiune din trecut nervul politic al acestei 
provincii s'a atrofiat de-aşa fel încât pentru o periodă de timp e 
predestinată unei subordonări, până ce înlăturându-și 'o fatală infirmi- 
tate își va putea cuceri locul ce i-se cuvine pe drept la îadrumarea 
țării? “Până la un punct e legitimă întrebarea, ţinând seama de-o serie 
de aparenţe şi mai ales de fenomenul curios că o întreagă galerie de 
figuri minuscule au reuşit să aibă un rol reprezentativ în frământările 
politice de-aici. 

Răspunsul se poate da uşor de către cei care cunosc starea re- 
ală a lucrurilor. 

E adevărat că regimul unguresc na fost priincios panti desvol- 
tarea facultăţilor. noastre politice în Ardeal. Izolat de tot aparatul “vieții 
de stat poporul nostru a trăit politiceşte în nemişcare, pe socoteala lui 
agitându- se din când în când în timpul din urmă oameni de-a doua 
mână în cercul strâmt al unor preocupări mărunte. Intervenind desrc- 
birea, acești inofensivi retori ai adunărilor judeţene şi-au schimbat re- 
pede rolul lor şi ajutați de vremea tulbure care-a favorizat toate con- ` 
trafacerile, s'au pomenit din bun senin bărbați de stat şi conducători 
de țară. E prea firesc, că yn eşec rușinos a venit să încheie repede 
cariera acestor eroi sgomotoşi ai carnavalului nostru politic; Ar fi- 
însă o mare greșală și-o mare nedreptate să se considere. prăbuşirea 
lor ca o discalificare a unei provincii şi din neputința unui. consorţiu 
în pragul falimentului să se tragă concia pT a ma- 
relui- tot. 

Realitatea e cu totul aHa. 

Ardealul liberat sa recules și politicește din neajunsurile de 

veacuri împlinind grabnic golurile de eri și înarmându-se pentru vii- 
tor. Redeşteptarea economică şi culturală își găsesc echivalentul și în 
viaţa politică. Tot ce n'a îngăduit să se îndeplinească vitregia de-odinioară 
se înfăptuește astăzi. Masele populare călăuzite până curând numai de 
instinctul conservării au început să judece și-o conştiinţă politică vie 
e în preparaţie aici. Clasa mijlocie cu deosebire își lărgește tot mai 
mult orizonturile şi orientarea ei în trebile publice devine tot mai 
evidentă. Mai importantă însă e pregătirea unei noui generaţii de in- 
telectuali scăpaţi de stigmatele trecutului a căror mentalitate se pune 
de acord cu trebuințele actuale. Această operă de închegare politică 
se desăvârşeşte incontinuu şi rezultatele ei se întrevăd de pe-acum. 

Va veni şi poate nu e tocmai departe ziua când Ardealul cu 
mecontestatele lui calități sufletești se va smulge dintro eclipsă tre- 
cătoare și va pune în cumpăna politică a țării adevărata lui greutate 
specifică. Pentru moment trebue reținut faptul că în vreme ce lărmui- 
torii care-aa luat în deșert numele lui sunt dați la o parte de pe 
arenă şi strigătul lor neputincios îl înghite marea româneascâ, aici. 
„acasă energiile se strâng întrun mănunchiu... 

Intro zi, în ziua când chiotul actualilor arendaşi va înceta de 
tot, va începe adevăratul Ardeal să vorbească și atunci se va auzi un 
alt glas, mult mai greu şi mai hotărâtor. 

Noi, fără pretenția de-a face prorocii, am dori să pregătim lumea 
pentru această zi, care va veni ca un nou razim al vieții noastre... 


OCTAVIAN GOGA 

Inima 


Mi-e inima o albie de apă 

Prin care trec întunecate valuri 

De mari dureri, ce se izbesc de maluri: . 
In. mersul lor, și mai adânc o sapă. 


Cum se revarsă apele'n islazuri 
Așa s'aruncă să-mi înece ele 
Grădinile copilăriei mele — 
Neţărmuritele de veci talazuri. 
A 

Și cresc gemând durerile într'una, 
Mă zguduie pornirea lor cea largă, 
Neîmblânzită bate ca să spargă 
In pieptul meu, năpraznică, furtuna. 

e 
Din vârtejasca lumii frământare 
De mult își iau durerile fiinţa, 
Ca un cuptor de foc mi-i suferința 
Infipt în ţărmul inimii amare. 


Și când durerea nu se mai sfârșește 
La vatra inimii îngenunchiate, 
Deschid zăgazul lacrimilor toate 
Și inima ușor se linişteşte... 
VOLBURĂ POIANĂ. 

In lumina istoriei 


— O pagină din memoriile contelui Kârolyi — 


Apăsarea vremei trecătoare are darul minunat de a stratifica și 
:a cristaliza faptele omeneşti. Picătura cotidiană a zilelor cari se fu- 
găresc necontenit filtrează tot înțelesul acțiunilor politice. In lumina is- 
toriei tainele se desleagă, petele de umbră dispar, misterele îşi găsesc 
tâicul lor simplu și liniştit. Aşteptâm, adesea, veacuri de-arândul, pen- 
aru a primi explicaţia clară, aproape copilărească, a cine știe cărui 
rebus încurcat al istoriei Dar, răbdarea nu ne e pusă totdeauna la 
îmcercări atât de grele. In special, frământările generaţiei noastre, sunt cop- 
teşite de potopul nesfârşit al mărturiilor contemporane. Firul istoric se 
gese subt ochii noștri, şi multe inexplicabile evenimente se limpezesc 
ca prin farmec. Conducătoiii, cari au luat parte activă la sbuciumul 
poporului lor, nu vor să dispară din viață până când nu lasă contri- 
bDuţia ler stăruitoare la restabil rea adevărului. 

O astfel de contribuție ar dori să fie şi Memoriile pe cari con- 
tele Károlyi, fostul prim-ministru al Ungariei, le-a publicat de curând, 
voind a lămuri 0 epocă din prăvălirea tragică a țărei sale. Indirect, 
mpaginele acestea ne interesează şi pe noi. In prespectiva ameţitoare a 
celor cinci ani din urmă “ne apare și de data aceasta, din ce în ce 
mai clară și mai logică, într'o linie de o surprinzătoare consecvență 
psihologică, activitatea politică din ultima, vreme a şefilor așa zisului 
partid național din Ardeal, neîndurații nostri adversari. Privim îndărăt, 
zeconstruim capitalul sufletesc “al trecutului Şi înțelegem tot mai lămu- 
rit gesturi şi atitudini recente. 
| Int”unul din uumerile trecute ale Țărei Noastre, acum câteva 
Juni, dl Octavian Goga reconstituia o convorbire avută cu di. Vasile 
Goldiș, în 1914,.cu prilejul înmormânutărei regelui Caro! Fruntaşul 
dela Arad replicase atunci, la invitarea de a rămâne la Bucureşti şi 
de a se alătura acțiunei pentru intrarea în răsbii a României: „Pro- 

gramul partidului național nu prevede unirea cu România, programu 
partidului național este autonomia Ardealului! Di Vasile Goldiş n'a 
desminţit articolul dlui Octavian Goga, și nici nu putea so facă. In 
schimb, iată. pe contele Károlyi care: vine să confirme această destai- 
nuire, arătând că şi peste patru ani, la 1918, după ruperea frontului 
în Balcani, în. plină debandadă militară a frontului austro-ungar din ` 
Italia, cu câteva zile înainte de isbucnirea revoluției, când zorii mân- 
tuirei se arătau și pentru cei orbi, pretenţiile dlor Maniu, Vaida şi 
Goldiş nu se suiau mai sus de aceeaș culme visată: autonomia Ar- 
dealului. 
Să vorbească însă contele Kârolyi: 


„Cea mai importantă întrevedere cu românii am avut-o în locuinţa 
mea din strada Universităţii. Din partea maghiară, în afară de mine 
au luat parte Garami Ernő, membru fruntaş al partidului conservator 
demociat şi Jászi Oszkár. Din partea partidului naţional au fost lom 
Erdélyi, Aurel Vlad, Pop Ciceo, Aurel Lazar, Alexandru Vaida și Va- 
sile Goldiș. 

Trebue să recunosc, că la români greutățile păreau mai mari, 
deoarece tratativele erau mai întârziate. Aceasta se datora împreju- 
rării că simțeau o putere tot mai mare în sine și tot mai mică 
în monarhia care se lupta cu Antanta. In dosul lor stătea armata ro- 
mână. 

Printre politicianii români cu cari am tratat nu era. încă o uni- 
tate de vederi necesară pentru o înțelegere. Românii cereau o auto- 
nomie extrem de largă pentru poporul român, adecă pentru Ardeal, 
care ar fi fost legat cu patria-mumă cu fire mult mai slabe decunr 
am fi dorit-o noi. Dar nici din pretenţiunea cea mai exagerată. 
nu lipsea ideia expresă deanu serupe de Ungaria și politica lor: 
bazată pe această largă autonomie avea caracterul hotărât al orienta- 
ției maghiare. 

Aceasta, şi faptul că au tratat cu mine și au căutat înţelegere pe 
bază de autonomie, e foarte probabil că s'ar fi găsit un „modus vi- 
vendi“ dacă regele mar fi autorizat la timp cu formarea guvernului. 
Mai trebue oare să explic în situţia de astăzi ce ar fi însemnat a- 
ceasta pentru statul maghiar? In cursul tratativelor mau autorizat să 
declar regelui că, pe români i-ar linişti foarte mult, dacă ar numi un ` 
guvern Kârolyi. Abia cu câteva zile înainte de revoluție Alexandru 
Vaida, prim-ministrul de mai târziu al românilor şi Vasile Goldiş, pre- 
zentându-se arhiducelei Iosif i-au declarat că românii doresc numirea 
mea ca prim-ministru. 

Incă înainte de tratative, ma căutat Hock János comunicându-mt 
că fon Erdelyi*), exponentul partidului național român din Budapesta, 
care mai târziu a devenit și ministru în Budapesta, a fost la et şi 


=) Oricât de ridicol ar părea amestecul în aceste grave chenta numele dlui 
. Ton Erdélyi, o obscură figură provincială, el îşi are tâlcul lui, d. Erdélyi fiind. 
vărul şi omul de încredere al d-lui Iuliu Maniu, deci împuternicitul acestuia. (I. 2) 

i-a spus că ar trebui să încep tratative cu luliu Maniu, deputat na- 
tional, pentrucă dânsul reprezintă națiunea română. Tot atunci Erdélyi 
a declarat că, dacă regeie mă va autoriza-cu formarea guvernului şi 
dacă, desemnat fiind ca prim-ministru voi asigura pe seama români- 
lor autonomia, în baza acestui program dânșii sunt învăiți să se în- 
teleagă cu mine în care se încred și sunt dispuși să sprijinească gu- 
vernul meu. Când Hock Jânos a stăruit să se închee un pact formal 
şi până la numirea mea, lon Erdélyi a refuzat, spunând că un depu- 
tat opoziţionist nu poate fi în ochii poporului român suficientă garan- 
ție pentru obținerea autonomiei“. 


Noi, în fața acestei mărturii, ţinând în mână asemenea dovezi, nu 
vom acuza pe nimeni de trădare. Dar, nici nu ne vom mai mira, atunci 
când vom auzi răsărind de lângă noi lozinca egoistă și strâmtă: „Ar- 
dealul al Ardelenilor !* sau înjurătura grosolană: „E mai rău ca pe 
vremea lui Tisza!“ Sunt izbucniri târzii ale unei concepţii adânc în- 
rădăcinate, care sa hrănit o viață întreagă din visurile unei autonomii 
provinciale în Ardeal, și care ma năzuit niciodată dincolo de în- 
drăznețul proect al „Statelor-Unite ale Austriei-Mari...“ i 

Trecutul vorbeşte lămurit, trecutul explică tot, dar trecutul, să 


ni se dea voie, trebuie iremediabil îngropat. 
i ION BALINT 

Unificarea administrativă 


Lucrarea asupra unificărei administrative a „Asociațţiunii funcțio= 
narilor administrativi din Transilvania“*) cuprinde studii și anchete de œ 
foarte mare importanță. In această broşură se expune cuvântul auto- 
rizat al funcționarilor în problema atât de actuală și dificilă a admi- 
nistraţiei. Cum nu odată am stăruit asupra necesității unei activităţi 
pozitive în această direcţie, apariţia studiului amintit ne” procură œ 
justificată bucurie. 

Salvarea administraţiei, c ca mai toate chestiunile de seamă din: 
ultimii cinci ani, încăpuse și ea pe mâna demagogilor, constituindu-și. 
din acest neajuns social și politic o puternică armă electorală. Poli- 
tica militantă persistă, până de curând, cu încăpăţinare, să acrediteze. 
falșa lozincă că ţara s'ar putea ferici și numai cu vorbe. Studiul func- 
ționarilor publici, cunoscut fiind de opinia publică, nu numai că va, 
scoate chestiunea administrativă de sub influența politicianismului, 
dar va urmări și exigenţele celor exploataţi până eri. 

“Volumul scos de pomenita Asociaţiune are de scop combaterea 
proectului de reformă administrativă depus pe biroul Camerii de ac- 
tualul guvern, arătând în mod paralel şi articol cu articol gre- 
șelile și neajunsurile lui. Nu suntem revistă de specialitate ca să pu- 
iem intra în toate amănuntele proectului cât și a criticei ce i-se aduce.. 
Ținem însă, ca şi altă dată, să relevăm contribuția pozitivă a Ardea- 
lului la guvernarea țării, reţinând și de o parte și de alta doar 
principiile. 

Proectul de reformă. administrativă al guvernului nici mar me- 
rita vre-o solicitudine deosebită. După aprecierea reprezentanților func- 
ționarilor cari i-au cântărit valoarea, el nu tălmăcește nici măcar 
principiile fundamentale de care este condus. Nu se știe dacă se in- 
tenționează centralizarea sau descentralizarea administrativă. Suferind 
de un asemenea defect inițial, o analiză amănunțită nu ar avea nici 


un rost. 





*) Materialul pentru „Unificarea administrativă“ elaborat de dr. Iie Oana. 
Editura „Arieșeana“, Turda. 

Studiul funcționarilor administrativi pune chestiunea în justa ef 
valoare. Dupăcum zice unul din colaboratorii lui, de administraţie de- 
pinde însăși posibilitatea de propășire pe toate terenele vieţii publice, 
ea este menită să aducă armonizarea vieții sociale, ca şi croirea al- 
viei pentru desvoltarea națională, cel puţin pentru un veac; o gre- 
șeală fundamentală strecurată la înfăptuirea ei poate avea repercu- 
siuni cari pentru țară pot egala cu un războiu pierdut. 

Astfel privind chestiunea, lucrarea funcționarilor ține să lămu- 
rească întâi principiile și numai apoi se ocupă de proectul propriu 
zis şi de organizarea ramurilor active de administrație. Autorii îşi pun 
întrebarea : ce cuprinde în sine noțiunea descentralizării? Inseamnă 
aceasta o simplă descărcare a organelor! centrale, a ministerelor, sau 
aceasta are si un sens mai adânc, însemnând -— cum foarte bine 
observă d. Oană, principalul autor al lucrării — și un drept de au- 
toadministrare, adecă facultatea județului, sau a comunei de a se admi- 
nistra şi desvolta prin proprie inițiativă şi chibzuinţă, bineînțeles în 
cadrele dispoziţiunilor legale. 

Proectul guvernului, nefăcând această necesară distincție, cade într'o 
o serie de greşeli, uneori acordând pe amândouă, alteori suprimârd 
pe-cea de a doua. Am putea zice că realmente reforma guvernului o 
intenţionează numai pe cea dintâi, adecă descentralizarea ministerelor, 
remițând unele din atribuţiunile sale organelor proprii, iar nu unor 
organe judeţene sau comunale. Și ceeace recunoaște pe seama aces- 
tora, supune celei mai riguroase tutele a agenţilor săi. Prin urmare, avem 
de- atace cu două concepțiuni diametral opuse. 

In adevăr, proectul guvernului este de o concepție cât se poate 
de îngustă. Pentru administraţia din Transilvania el înseamnă o nouă 
ciuntire, dar fără să introducă vreo inovaţie. Doar controlul exagerat 
al centrului se consolidează pe cale de legiferare pe care până acum nu-l a- 
veam. Desfiinţează pe sub prefect ca şef administrativ trecând această sar- 
cină asupra prefectului; șterge plasa şi nu institue nimic în loc; distruge 
pe notarul comunal luându-i orice atribuțiune și supunându-l ordinelor 
directe ale primarului. Mai departe, proectul nu recunoaşte nici un 
act de independenţă, în nici o direcție, a instanţelor corporative ce 
institue; totul, dar absolut totul trebue să aibă aprobarea, fie a pre- 
fectului, fie a ministerului. | 

In opoziție cu planurile guvernului, funcționarii administrativi 
preconizează o cât mai largă auto-administrare, separând administraţia 
de politică. Aceasta se poate obține, fie prin menținerea actualului 
subprefect, restituindu-i-se atribuțiunile avute, fie prin ridicarea direc- 
torului prefecturii din vechiul Regat la acest grad. Prefectul să rămâie 
cu atribuţiunile lui de observator și îndrumător al curentelor sociale, 
culturale, economice, politice și inspector — singurul dacă sar putea — 
al tuturor serviciilor publice “dintr'un judeţ. Sau, dacă totuș ținem 
să-l facem şei administrativ, atunci să-i impunem măcar 0 pregătire 
specială. După proectul guvernului, prefectul n'ar trebui decât să aibă 
vârsta de 25 ani, să știe scrie și ceti și să fie cetățean român. Cum 
consiliul “judeţean sar compune din membri aleși, cum plasa se des- 

fiinţează, iar notarul comunal se degradează şi ca atribuţiuni și ca 
pregătire, — organizaţia județului ar fi lipsită de oameni cu pregătire 
specială, ea sar compune din oameni, dacă nu chiar analfabeți, în 
orice caz diletanți. 

Funcţionarii publici se ridică hotărât împotriva acestor aberaţii, 
propunând în locul lor organe și persoane cari au trecut demult prin 
proba esperienţelor. Ei se declară nu numai pentru menținerea actua- 
lelor plăși, dar pentru directa lor desvoltare, făcând din ele, aşazicând 
o mică prefectură, după cum era prevăzut în proectul partidului poporului. 

In adevăr, nu poate fi numită o inovație fericită aceea care 
ridică o autoritate fixă, îndeobşte cunoscută, ușor accesibilă, fiind 
situată la o distanţă de abia câteva ceasuri de domiciliul reclamantului, 
„pentruca, mutând-o sub altă formă la sediul prefecturii, și plimbând-o 
din caz în caz, cu stampila în buzunar, pe distanțe de zeci şi sute 
de chilometri să facă inspecții. Respectarea drepturilor cetățenești și 
observarea mișcărilor sociale reclamă conviețuire permanentă, legături 
neîntrerupte cu cei administraţi, pe care sistemul ambulant nu ie va 
putea urmări. Cu altă ocazie, credem că vom putea arăta că este şi 
mai costisitor. 

Ceeace este mai de valoare în contribuţia funcţionarilor administrativi 
este solicitudinea ce o depun pentru desvoltarea comunei. Argumentele 
aduse își găsesc o netăgăduită justificare atât în experiențele mai 
vechi, cât și în nevoile curente ale vieții noastre publice. Ei prevăd 
trei feluri de comune: mici, mari şi urbane, arătând în dreptul fie- 
căreia considerațiunile de ordin social, cultural, economic și chiar 
politic. Desvoltarea fiecăreia în parte nu se poate concepe prin o 
îndrumare dela distanță. Interesele acestora, privite dela sediul pre- 
fecturii par aşa de variate, încât este cu neputinţă să întâmpine vreo 
înţelegere. Centralizarea aceasta nu-şi poate găsi nici o justificare 
reală. Căci în comunele urbane — unde sar putea invoca conside- 
rațiuni de ordin național, — înșiși funcționarii propun cele mai 
sigure garanţii pentru apărarea intereselor naţionale, până la crearea 
unui echilibru normal al populaţiei urbane. Dar funcționarii merg și 
mai departe. Ei propun anumite garanții și în comuna rurală, cerând 
ca preotul, învățătorul, medicul să facă parte de drept din consiliu. 

Firește, principiile arătate până aci ajung în conflict şi cu sta- 
tutul funcționarilor. Nu e mirare deci, dacă autorii studiului de care . 
ne ocupăm caută o ocrotire în cadrele acestei noui legi. Atât situația 
de drept, cât și calificarea funcționarilor administrativi trebue pre- 
cis regulamentată. Altfel nu se va mai isprăvi niciodată cu sistemul 
funcţionariior nomazi, cari veşnic se găsesc în căutarea unei slujbe 
mai bune, dar fără a se gândi vreodată şi la o pregătire mai bună. 

Acestea ar fi, în liniamente generale, deosebirea de principii și 
de spirit a celor două proecte de reformă administrativă De sigur 
funcţionarii noştri administrativi, prin experiența ce și-au câştigat în 
această materie, sunt îndeajuns de competenți pentruca glasul. lor să 
nu rămâie numai un strigăt în pustiu. Din partea noastră am mai 
adauga însă și următoarele considerațiuni. 

“Deodată cu descentralizarea administrativă credem necesar să 
tindem spre o descentralizare politică. Este un fenomen foarte curios 
astăzi, stăruitoarea şi. neobosita îmbulzeală la ocuparea funcțiunilor 
politice. După o viață liberă de abea cinci ani, o vreme în care toate 
neajunsurile Sau aruncat în sarcina răului ce a resultat din lipsa 
de oameni, fără să fi avut vreo sucrescență remarcabilă am ajuns în 
situația să avem pentru fiecare mandat de deputat sau post de pre- 
fect zeci de candidaţi. In afară de ambițiunile morbide, explicația 
acestui fenomen o găsim în parte şi în actualul sistem administrativ. 
în viața 'noastră publică de astăzi, nu poți avea cuvânt decât fiind: 
deputat, prefect, sau ministru. Nimic mai firesc deci, ca lumea să dea 
năvală asupra singurelor funcțiuni cu autoritate, neglijând pe cele cu 
autoritate ștearsă. Orice altă slujbă în ţara aceasta este sau un refugiu 
„pentru cei fără existenţă, sau un prilej de servicii benevole pentru 
patrioți neclintiți în optimismul lor. Cât priveşte atribuţiunile acestora, 
ele de mult nu mai există. Așa se explică ciudatul rol ce-l: joacă cei 

mai înalți funcţionari publici, “când bunăoară ministrul cutare se ocupă 
de soarta primarilor din cele mai înfundate comune dela marginea 
țării, de licența de crâşmă, de pașapoarte şi câte alte nimicuri, lucruri 
cari altădată erau incompatibile cu demnitatea de ministru, necum să 
și-le mai asume ca atribuţiuni. Pe urma ministrului merge prefectul, 
iar deputatul şi senatorul face administraţie. Cei trei factori importanți 
ce ne-au mai rămas iau în antrepriză, deavalma, conducerea treburilor 
obștești. 

Cu totul altfel s'ar desvolta lucrurile, dacă descentralizarea s'ar 
face şi realmente, iar nu fictiv. Să nu mai fie nevoe să intri în Par- 
lament ca să-ţi aperi interesele comunale, și să nu fie nevoe să devii 
ministru ca să-ţi poți spune cuvântul în trebile unui oraş. Paralel cu 
descentralizarea administrativă sar putea canaliza şi ambiţiunile şi 
grada valorile politice. 

Având acum experienţele celor cinci ani trăiţi, interval în care 
au luat naştere două proecte de reformă administrativă, numeroase 
publicaţiuni ştiinţifice la care se mai adaugă și preţioasa contribuţie 
practică a funcţionarilor administrativi, problema nu mai prezintă greu- 
tăţi deosebite. Ca să avem o bună şi unică sp i de-acum nu 
ne mai trebue decât un singur lucru: bunăvoință.. 


P. NEMOIANU 

- Popa Ardealului 


Eu încep banal, știu, dar a fost întradevăr. o seară frumoas 
de Mai cu lună plină, iar eu mă aflam în grădina seminarului stin- 
tului Ipolit. Ce vreți? Aveam nouăsprezece ani atunci şi eram înamorat. 
Un răvășel, cel dintâi în viață, ce-l primisem în ziua aceea dela „un 
înger de fată cu ochi negri“, ma alungat în grădină. 

Şi vedeți, dumnezeiescul parfum al florilor de primăvară nu mă 
îmbăta. „Palida regină a nopților senine şi amoroase“, eu nici n'o ve- 
deam. Intins pe-o pajiște de verdeață, gustam în tăcere, închizând și 
deschizând ochii, farmecul sigurătății. lar gândurile mele sburau de-. 
parte, departe, străbăteau cei trei ani, cari mai aveam să-i petrec în 
seminar. Se opriau tocmai la un mic sătuleț așezat într'o regiune poe- 
tică, unde eu aveam să fiu popă, iar ea preoteasă, când auzii între 
tufişurile grădinei șoapte omeneşti. 

— Adu-ţi aminte, Doamne, de roaba ta Veronica, de robul tâu 
Nicodim, de robii tăi Petre și. Grigorie și... de mine păcătosul şi ne- 
vrednicul .. 

Pe- atunci studiam spiritismul şi la început credeam că-i vre- un 
suflet întors din altă lume. Vre-un. suflet de popă necăjit, care nu și-a 
tăcut toate slujbele în viață. Suflet-nesuflet, îmi cra ciudă: mă trezia 
din visuri prea dulci. . 

Dar şoaptele nu mai conteniau. 

— Și iartă-mă, Doamne, că nu fac leturghia pentru ei, dar tu ştii 
că Metropolitul m'a răspopit... 

Acum știam cine-i. Era Adămuţ cel micuţ, popa Ardealului. Am 
pornit să-l caut și am dat de el lângă un tufiș de alun. O mogâldeaţă 
de om cu barbă lungă, îmbrăcat în palton negru şi cu pălărie albă de 
paie, în cap. Făcea mătănii după mătănii și suspina. l-am pus mâna 
pe umeri. 

— D-ta aici, părinte Adămuţ? Mă privi speriat și după-ce se în- 
“credință că nu-i rectorul seminarului, (se temea de el mai tare ca semi- 
nariștii) — îmi răspunse: 

— Aici, frățioare, îmi fac slujbele. Știi, omul necăjit le face când 
poate unde se nimereşte, Dar tu, ce cauţi noaptea pe aici ? 

— Eu, ce să caut? Nam putut adormi și am ieşit la aier. 

— Hm, frățioare, mo fi chiar așa ! Ii ştiu eu durerea’ doi ochi 
frumoși, așa-i ? 

— O fi, părinte... 

— Şi câţi ani ai, frăţioare? 

— Nouăsprezece ! Mai am trei şi apoi... 

— $i apoi... şterge-te pe buze, frățioare .. „Se mărită până atunci.. 

(N'a fost prooroc mincinos.) 

— O îi, părinte, — am mai zis, simțind că îngălbenesc şi tre- 
zindu-mă din toate visurile. Aşa vei fi păţit și dta în vremea dtale.. 

A fost o vorbă ne la locul ei. Sa apucat omul să plângă și să 
se lovească cu pumnii în cap. În vreme-ce încercam să-l domolesc, 
„mi-am reamintit trista lui poveste. 

% * 
x 

In seminarul sfântului Ipolit şi-a petrecut şi părintele Adămuţ 
tinereţele, învățând Dogmatica şi Dreptul canonic și gândindu-se la 
Anicuţa, fata dascălului din satul lor, cea „frumoasă ca Evanghelia 
sfântului lon,“ care îl aștepta cu dor so facă preoteasă. La trei săp- 
tămâni după absolvirea seminarului s'a desfăşurat apoi trista lui tra- 
gedie. l-a: ars mireasa la cununie, în vremea lui „Isaia dănţuieşte“. 
La a treia înconjurare a icoanelor s'a aprins vălul dela mireasă de fla- 
căra unei lumini și după un ceas de suferințe cumplite a murit în 
braţele lui. 

Un an întreg şi-a petrecut apoi zilele aproape numai în cimitir. 
li scormonia mormântul cu degetele și plângea, de dimineața până 
seara. Uueori şedea pe iarbă, la oarecare depărtare de mormânt şi pri- 
wea perdut în zare fără se plângă. Atunci oamenii ziceau, că i-se a- 
rată mireasa, așa cum era în ziua cununiei: bălaie şi frumoasă ca 
Evanghelia sfântului lon. Vorbea rar şi puţin, părinții îl socoteau în 
pragul nebuniei. 

„Când se împlinise anul dela cununie, sa dus în cimitir încă 
înainte de-a se miji. de ziuă. A stat cu coatele răzimate de crucea 
mormântului până la apusul soarelui, când, ca deșteptat dintr'un vis, 
se ridică de-odată și îşi duse mâna la inimă. 

— Anicuţă, sufletul meu, mi-ai fost dragă de când erai mică. 
De-acum nu te mai las în mormânt... Vino, să te îngrop aici, în 
inima mea... Să te port mereu cu mine, 

Şi pe buze i-se ivi cel dintâi zâmbet, dela cununie încoace. 

De-atunci s'a făcut alt om, uneori era chiar vesel. Părinţii Pau 
îndemnat să-şi caute altă slujbă şi să se însoare. Adămuţ le-a arun- 
cat-o privire mânioasă, iar a doua zi a plecat la drum. Sa dus la 
„Metropolitul, 

Privindu-l cu multă bunăvoință, Metropolitul îi spuse câte-va cu- 
winte de mângăiere şi îi dete acelaş sfat, ca și părinții. 

— Așa, fiule! E prea trist să fii toată viaţa legat de-un mormânt... 

` — Dar nu mai este în mormânt, preasfințite, — i căi Adămuţ 
tresărind, — am scos de-acolo. Am îngropat-o aici, uite. 

Și îşi destăcu haina la piept. . 

— Ce vrei dar? — îl mai întrebă Metropolitul privindu-l cu milă. 

— Hirotonia! 

— Bine, fătul meu! Iți dau timp de șease atămâni, să te gân- 

— Nu, preasfințite, — făcu acum Adămuţ întunecându-se, m'am 
gândit de-ajuns un-an de zile. 

Se hirotoni în ziua sfintei Adormiri. Când la înconjurarea alta- 
rului corul începu „Isaia dănțuiește“, i-se umplură ochii de lacrimi. 
La a treia înconjurare se întoarse brusc către Metropolitul şi îl privi 
cu ochi speriaţi. O lacrimă se furișă și în ochii Metropolitului și îi 
ceti molitvele hirotoniei. 

A ajuns popă în Spătăcel şi s'a făcut iubit de tot satul, în scurtă 
vreme. Făcea slujbele cu multă evlavie şi predica frumos. Numai la 
cununii, când se făcea a treia înconjurare a altarului i-se întunecau 
privirile. Atunci era alb ca varul. 

Din an în an devenia tot mai posomorât. Posomorât la feştănii, 
posomorât la pomeni, posomorât când vorbia cu oamenii și când nu 
vorbia. Dealtfel! cu oamenii nu întindea zeamă lungă, răspundea numai 
întrebărilor ce i-se adresau, răspunsuri scurte, de-un cuvânt ori două. 

— E om sfânt, — ziceau femeile, — nu-i place să vorbească cu 
oamenii, c: numai cu Dumnezeu. 

In anul al unsprezecelea al preoţiei, la sărbătoarea sfintei Ador- 
miri, rosti o predică minunată. Curgeau vorbele din gura lui ca mierea, 
dar privirile îi erau îndreptate mereu înspre tavanul zugrăvit cu sfinţi 
al bisericii. Oamenii îi sorbiau fiecare cuvânt. 

Când predica era mai frumoasă, părintele Adămuţ se opri de- 
odată, își lovi fruntea cu palma și isbucni întrun râs sălbatec. 

— Oameni buni, oameni buni, știți voi, că eu mam jucat la 
nunta mea? Atunci am plâns, măi, așa să știți... Să vă joc acum una! 

Și îmbrăcat în odăjdii, cum era, se porni la joc de-alungul bi- 
sericii, răsturnând scaune, feșnice și tetrapoade şi îmbrâncind pe oameni. 

Femeile îşi făceau cruce. și îşi scuipau în sân, iar bărbații îl le- 
gară. In ziua următoare lau dus la casa de nebuni. 

A scăpat de-acolo după vre-un an și jumătate. In Spătăcel 
era acum alt popă. El a fost răspopit și trecut la pensie. 

Nu i-a rămas, decât să se facă pribeag. A devenit „Adămuţ ceł 
micuț, popa Ardealului“, unit ori neunit, cum vrei şi cum era satul 
prin care trecea. 

Oamenii, miloşi, îi dădeau să mânânce şi să bea, iar el drept mul- 
țămită le trăgea un dans strașnic și o lua către alt sat. 

Dela femei primea și bani pentru slujbe, iar slujbele le făcea 
unde putea, prin tufișuri şi pe la umbrele copacilor. Din când în când 
venia și pe la seminarul sfântului Ipolit. Seminariştii îl primeau cu 
drag și cu milă și îl duceau la masă, iar după masă în grădină. 

= Fräțiorilor, — zicea după-ce ajungea în grădină, — voi mi-ați 
dat să mânânc, plătească-vă Dumnezeu! Acum să vă joc una! 

Şi juca, până se făcea tot apă.. 

Dacă sosia în oraş pe înserate, săria gardul în grădina semina- 
rului și dormia în tufişul de alun, iar în ziua următoare răsăria între 
seminarişti ca un „Deus ex machina“. Când uita vre-unul şi-i 
amintea tinerețele, se lovia cu pumnii în cap și plângea, cum făcea 


și acum. 

— Părinte Adămuţ, — i-am zis, dacă am văzut că nu-l pot do- 
anoli altcum, —— mai putea să-mi joci una? 

Lam nemerit. Mi-a jucat ca vre-o cinci minute, chiuind și poc- 
nind în degete. Apoi se opri şi mă prinse de mână. 

— Acum frăţioare, du-te în treabă-ți! Culcă-te, visează ochii cei 
frumoși şi lasă-mă și pe mine să mă culc. Că am niște junghiuri grele... 

A doua zi, la masă, a fost posomorât ca nici-odată până atunci 
şi galben ca ceara. Privirile duioase, ce le arunca seminariștilor, pă- 
reau priviri de adio. 

— Măi, frățiori, — ne zise la ridicarea mesei, — eu am junghi- 
uri grele şi simt că wam să vă mai văd. Veniţi în grădină, să vă mai 
joc odată. 

Jocul lui acum a fost nebun, sălbatec. Când bătea cu piciorul 
credeai că vrea să intre în pământ... Dar a fost scurt. Fruntea i-se 
umplu de sudori şi atunci se opri, ne mai privi odată și apoi o luă 
în fugă, către poartă... 

În dimineața zilei următoare Pau aflat în satul vecin, lângă un 


gard, țeapăn. In mâna dreaptă, ținea strânsă ca în cleşte o cărțulie. 


Fra Evanghelia sfântului Ion. 


x 
x x 


Sfântul Petre se apropie de tronul Tatălui ceresc. 

— Doamne, vine Adămuț cel micùț, popa Ardealului.. 

— Deschide-i, Petre, deschide-i, răspunde Tatăl cu bunătate. 

— Dar, Doamne, — zice iar sfântul Petre, făcând trei mătănii, — 
am deschis cartea cea mare a vieţii oamenilor. Ingerii tăi pau însem- 
nat viaţa lui Adămuţ dela cununia lui încoace. 

— Așa-i, Petre! De-atunci el ma mai trăit. A purtat numai o 
cruce grea pe umeri. Lam ușurat acum... 
dreptatea ta e dreptate în veac, — mai zice sfântul 
Petre, îşi desface cheile dela brâu, o iea către poartă și o deschide. 

— Intră, frate, întru bucuria: Domnului tău, -— zice lui Adămuţ şi. 
îi sărută pe amândoi obrajii. 

Un sfânt patriarh se apropie cu o carte de aur, o deschide și o 
SMde lui Adămuţ. Şi Adămuţ citeşte: 

„La început era cuvântul şi cuvântul era la Dumnezeu și Dum- 
nezeu era cuvântul“.. | 

In ochii lui isvoresc doi stropi de lacrimi şi se prefac în stropi 
de aur. Un înger aleargă și le culege. 

— Au fost ultimele tale lacrimi, — îi zice, și le aşează în vasul 
ce cuprinde ultimele lacrimi ale celor fericiţi. 

Corul îngerilor reîncepe: 

„Şi se va şterge toată lacrima, dela toată fața.. 


ï ; SEPTIMIU POPA 

Congresul presei din Cluj 


— Unele lămuriri — 


Pentrucă vreo câţiva din reprezentanții celor două ziare bucureştene: 
Adevărul şi Lupta au avut de suferit la sosirea lor în Cluj o mani- 
festaţie ostilă, egală cu un loial avertisment; pentrucă neplăcutul in- 
cident sa repetat cu prilejul unei ședințe publice; pentrucă publicul 
adunat în sala Teatrului național a refuzat să asculte conferința unui 
redactor de la monitorul personal al dlui lacob Rozenthal; pentru toate: 
aceste motive la care s'a adăugat teama firească de unele viitoare: 
complicaţiuni, congresul presei dela Cluj din ziua de 16 Decembrie: 
trecut nu sa mai ținut. El s'a amânat pentru ziua de 27 [Ianuarie 
1924, la Bucureşti, unde forțele polițienești ale dlui general Nicoleanu 
vor ocroti cred, cu mai mult succes pe confrați noștri din strada Sărindar, 
acești răsfăţaţi ai opiniei publiee. 

Până atunci, ni se aruncă de-avalma priviri piezişe şi reproșuri amare: 
de pe ambele trotuare ale Lipscănici gazetăreşti din Capitală. Toți 
suntem de vină pentru cele întâmplate la Cluj numai şefii de raioane: 
ai acestui Bazar de păreri, nu. E răspunzător mai întâi guvernul, 
care na pus în mișcare destule patrule de cavalerie cu suliţi; 
pentru a permite dlui Constantin Bacalbașa să arate „cum ajunge: 
cineva ziarist“. E culpabil apoi d! Octavian Goga, care, în conferinţa 
sa despre /deia Națională, sa încumentat să vorbească cu o românească. 
revoltă împotriva presei de negustori dela noi. Şi sunt, însfârșit, cel 
puţin complici, dacă nu chiar autori principali, înși-și ziariștii din 
Ardeal, cari, nu numai că au nesocotit îndatoririle lor ospitaliere dar: 
au complotat din umbră, prin subterane, „pentru a zădărnici și con-- 
gresul presei din Româuia şi ţinerea conferinței dlui C. Bacalbașa“.. 

` Această acuzație, formulată hotărât și limpede, am văzut-o trecută. 
la Dimineaţa, sub iscălitura dluk C. Demetrescu, şi repetată în mod 
anonim” la Presa dlui Albert Honigman. Noi ne-am adunat, adică, o- 
ceată de „huligani“ ai condeiului ardelenesc, în birourile „editorului“: 
Sebastian '-Bornemisa, un „antisemit declarat şi activ“ şi acolo subt: 
inspirația ațâțătoare a directorului 7ărei Noastre „am pus la cale 

turburările“ studențimei de a doua zi. lată-ne deci în dubla postură 
de gazde trădătoare şi de instigatori ai tineretului... 

Să ne disculpăm? Nici nu ne trece prin minte. Să dăm expli- 
caţiile cari ni se cer? Nici atâta. Pentru lămurirea puolicului cetitor, 
permanent indus în eroare de informaţii necinstite, vom arăta aici, 
totuș, care este adevărul. 

Ca îu totdeauna, subt un strat antipatic de rea credință, dincolo 
de comentariile mutilate, zace strivit şi un fond de realitate. O atitudine 
a „Sindicatului presei române din Ardeal“ î.ță de congresul din Cluj 
a existat întradevăr. Mai întâi, ne-a mișcat rândurile justificata ne- 
mulțumire față de chipul cum fusese organizat, de-acolo din strada 
Sărindar, acest nenorocos congres. În programul publicat prin gazetele 
din Capitală, şi care nici ma fost comunicat la Cluj, ne-a izbit în 
chip surprinzător contrastul dintre participarea oferită „Sindicatului. 
presei minoritare“ şi aceea rezervată „Sindicatului presei române“ 
Di C. Bacalbașa, organizatorul congresului, dăduse ziariştilor români, 
din Ardeal un rol de vechili. Confrateie meu dl lon Clopoţel, CO es-- 
pondentul Adevărului avea“ în grija: sa mobilizarea birjelor şi automo- 
bilelor cari aveau să transporte pe congresiști prin oraș; d. Em. Pro-- 
copiu, redactorul responsabil al Patriei era insărcinat cu partea culi- 
nară a celor trei banchete succesive dela „New-York“, iar inimosul 
redactor politic al Infrâțirei, d. D. Cucu, alerga neobosit ca o suveică 
pela toate hotelurile, copleșit de bonurile încuartiruirei. Partea inte- 
lectuală a desbaterilor era rezervată, bineînțeles, bunelor rude de sânge 
ale dlor Rozenthal și Honigman: dl Emeric Kádár trebuia să vorbească 
despre „Contractul colectiv al ziariştilor“ „ d. E. Szegő trebuia să ne 
iniţieze în „Problemele presei minoritare“, d. Ernest Ligeti primise să 
ne lămurească despre - „Legăturile cu. Sindicatale de presă din străină- 
tate“, iar ședințele congresului aveau să fie prezidate alternativ de 
câtre di D. “Tomescu, preşedintele „Sindicatului presei române“ şi de d! 
Em. Kádár, vice- preşedintele „Sindicatului presei maghiare din Ardeal“. 

Alarmați de această vădită stare din inferioritate, în care eram: 
aruncați în chip jicnitor, douăzeci de membri ai „Sindicatului presei 
române“, printre cari scriitorul acestor rânduri, care era și delegat în 
congresul dela Cluj, ne-am întrunit într'o atmosferă pașnică, cu gândul 
de a pară această nesocolire a scrisului naţional din Ardeal. Ne în- 
grijora în acelaş timp o altă perspectivă. In desbaterile congresului, 
cuprindea un loc important capitolul constituirei unei „Federale a 
Asociaţiilor de presă din România“. E de prisos să mai arăt aici, că 
şi în această numită Federală, rostul modestului nostru Sindicat din 
Ardeal şi mult prea nesocotitele interese ale scrisului românesc erau . 
așezate de-asemenea pe un picior de primejdioasă inferioritate. Vot... 
spune numai atât, că niciodată o adunare generală a „Sindicatulut 
presei române di Ardeal“ nu. examinase această ideie, și că, după 
Statutele sale, nu se putea hotărî nimic, decât în cadrele limpezi afe 
unei bine precizate împuterniciri. 

Am decis prin urmare, în constăturrea pe care am tinut-o cu două 
zile înainte de data congresului, să ne mărturisim punctul nostru de 

vedere şi am fost împuternicit să iau contact în maT privință cu 
comitetul „Sindicatului “presei române din Ardeal“. Ei bine, s'a in- 
tâmplat atunci ceva neaşteptat. Intreg comitetul acestui Sindicat și-a 
însușit nemulțumirile noastre, ale conspiratorilor! și, trecând întrun 
proces- -verbal regretul său despre felul cum a fost tratat cu prilejul 
organizărei congresului, a făcut toate rezervele sale în privința „Fe- 
deralei“, refuzând să se pronuițe asupra utilității ei. ` 

Aci se termină povestea cu fiorosul „complot“ din birourile „an- 
tisemitului“ meu amic, Bornemisa. Congresul general al presei nu s'a 
mai ţinut. N'am avut deci ocazia să îndeplinesc mandatul, de două ori 
întărit, de a lua parte la desbateri. In schimb, s'a aranjat un fel de con- 
sfătuire la hotel „Astoria“, în camera de toaletă a d-lui C. Bacalbașa, consfă- 
tuirela care mam fost poftit, la care maş fi luat parte, și la care sa de- 
clarat „Federala“ presei constituită „în principiu“; apoi s'a organizat un 
fel de banchet clandestin la restaurantul „Central“, unde d. |. Agâr- 
_biceanu a ținut o .plângătoare dizertație despre „cea mai penibilă zi 
din viața sa“: ziua în care publicul a acoperit cu vociferări împotriva 
Adevărului conferinţa preşedintelui „Sindicatului ziariştilor“ din București. 

A fost, această zi, atât de penibilă şi a fost, mai ales, o mani- 
festație atât de insultătoare pentru presa întreagă? E destul să amintim 
-numai trei din ziarele româneşti din Capitală, cari nu Sau simțit câtuș 
de puțin vizate: Universul, Indreptarea şi Viitorul. Am fost, noi, vi- 
novați de instigație şi au fost studenții împinşi dela spate să mani- 
festeze? Ar însemna să adresăm acestora o gravă ofensă demnităței lor 
cetățenești dacă i-am socoti uneltele cuiva. 

Dar, pentru a încheia această lungă excursie în jurul unor hui- 
dueli demonstrative, să punem lucrurile la punct. Au fost întradevăr 
câteva sferturi de oră cam neplăcute pe seama unor confraţi, obișnuiți 
până acum să nu culeagă decât beneficii de pe urma meseriei ce și-au 
ales-o. Ce vreţi? E riscul profesional! Medalia atrăgătoare, cu chipul 
- Opiniei publice, se întoarce adesea pe cealaltă parte.. 

ALEXANDRU HODOŞ 

Relațiunile franco-italiene 


— In ultimii cincizeci de ani, până azi — 


Istoria ultimilor cincizeci de ani de relaţiuni franco-taliene este ca- 
racterizată printr'o lungă periodă de neînţelegeri și dușmănie, urmată de 
o periodă de prietenie şi în sfârşit de alianța formală, a acelor două 
țări. Mai mult din jumătate din cei cincizeci de ani de cari vom 
vorbi aici, relațiunile dintre cele două popoare au fost din cele mai 
precare. Cuminţenia oamenilor politici din ambei țări o reușit însă 
să evite lumei spectacolul urât a două popoare înrudite luptându-se 
împreună. 

Dintre bărbaţii de stat ai acestei lungi perioade, Francesco Crispi, 
multă vreme șeful guvernului italian, a fost un partizan convins al 
alianţei cu Germania, cauzând prin politica sa pagube incalculabile 
poporului italian. Ca prieteni ai Franței s'au distins mai întâi bătrâ- 
nul Depretis, mai târziu Visconti-Venosta, Tornielli, Luzzatti, acești 
trei din urmă făuritorii înțelegerei dintre cele două țări. Alături de ei: 
a muncit, din partea Franţei, cu aceiași râvnă pentru înfăptuirea acor- 
dului: Théophile Delcasse. 

Incă înainte de războiul franco-german din 1870-71 exista între 
Franţa şi Italia o oarecare încordare, Franța opunându-se dorinței le- 
gitime a poporului italian de a încorona opera unității italiene prin 
încorporarea capitalei naturale şi fireşti a țării: Roma. Franţa, prin 
Napoleon IIl, dăduse surorei mai mici tot sprijinul său pentru a-și 
înfăptui unitatea naţională. Legăturile lui Napoleon cu Papa Pau făcut 
însă să se opue cu energie ocupărei Romei de către trupele italiene, 
organizând chiar o expediţie militară pentru a evita o asemenea ocu- 
paţie. Intervenind războiul, Italia a profitat de împrejurări împlântân- 
du-și drapelul în vechiul oraş al strămoșilor comuni, complectându- și. 
astfel cu drept cuvânt unitatea naţională. In urma acestui fapt s'a pro- 
dus în opinia publică franceză un sentiment de răceală și de neîn- 
credere față de țara vecină, pe când în Italia, teama că guvernul.. 
mareșalului Mac-Mahon ar putea să pornească o a doua expediţie 
contra Romei, a produs aceleaşi sentimente. 

Războiul  ruso-româno-ture şi congresul dela Berlin găsind 
Italia izolată, aceasta a fost singura mare putere neprofitând nimic de 
pe urma acestui războiu, neobținând nici o compensație nici în Trento: 

znici în Albania, față de ocupaţia Bosniei şi Herfegovinei de către Aus- 
:tro-Ungaria. 

Pentru a se despăgubi de acest eșec, Italia a căutat să-se re- 
“Vanşeze în Tunis, începând o politică mai activă în această provincie, 
“căutând să dărâme influența politică exercitată de Franța. Republica, 
ne putând tolera ca o putere străină să-se aşeze în această prelun- 
'gire națională a Algeriei, obținând de mai demult învoirea lui Bis- 
mark, organiză fără multă pierdere de vreme o expediţie militară, otu- 
pând Tunisul în mod efectiv. 

Bismark, încurajând Franța în această acţiune, urmărea distra- 
:gerea atenţiei Franţei dela Alsacia- Lorena şi înrăutățirea relaţiunilor 
dintre Franţa şi Italia. Ocuparea Tunisului, întâmplată în primăvara 
anului 1881, a provocat în Italia o indignare generală, înlesnind acţi- 
“unea regelui şi silind pe Depretis să consimtă la încheierea alianţei 
cu Austria şi Germania. În Octombrie 1881, regele Umberto, între 
timp murise Victor Emanoil, se duce la Viena, iar la 20 Mai 1882 plenipo- 
"tenţiarii celor trei monarhii semnează tratatul zis al Triple Alianţei, tratat 
“defensiv prin care fiecare dintre contractanți se obliga să apere pe 
acela dintre aliaţi care ar fi fost atacat de o putere străină. 

Cu toată enervarea produsă în Franța de încheierea acestui pro- 
` test, îndreptat în special împotriva republicei, nu sa produs atunci 
nici un incident putând să agraveze și mai mult situația creiată. Atât 
‘guvernul francez, mai ales însă Depretis, ca . filo-trancez declarat, de 
Joc încântat de încheierea Triplei Alianțe, au făcut pentru a evita orice 
“incident menit să înăsprească reiațiunile dintre cele două ţări. La 
“adăpostul tratatului de comerț franco-italian din 1881, comerțul din- 
tre cele două ţiri se desfășura în mod excepțional, [talia exportând 
“în Franţa jumătate din produsele sale pe care le exporta, iar Franța 
“furnizând taliei a patra parte din mărfurile pe care această ţara 
le importa. 

In anul 1886 însă, guvernul francez prezentând Camerei un tratat 
“special de navigație încheiat între guvernul francez şi cel italian, Ca- 
mera franceză, ma mult din spirit de onoziție față de guvernul francez, 
refuză ratificarea tratatului. | 

Acţiunea aceast: necugetată a deputaților francezi a dus la re- 
“presalii din partea guvernului italian, silit de Parlament, de opinia pu- 
“blică şi de rege să denunțe tratatul de comerţ Evenimentul acesta de 
-cea mai mare gravitate, având urmările cele mai dezastruase, mai 
ales pentru ltalia, a avut loc în Noemvrie 1886; urmarea lui firească 
a fost-un răzooi economic, durând mai bine de 12 ani. 

In Iulie 1887, căzând guvernul bătrânului Depretis, apzru pe 
“arena politică, ca preşedinte de Consiliu, Francesco Crispi, cel mai 
călduros partizan al Triplei- -Alianţe. Sub nefasta guvernăre a acestuia 
relațiunile și aşa destul de încordate sau înăsprit şi mai mult prin 
diferite incidente și conflicte ce se iveau mereu. Discuţiunile începute 
-de Depretis în vederea încheierei unui nou tratat de. conmrerț au fosi 
întrerupte ; violarea consulatului francez din Florenţa, suirea pe tron 
-a împăratului Wilhelm, vizitele schimbate de acesta cu Umberto, răz- 

boinicul discurs al regelui Italiei pronunţat la Berlin au produs se-. 
rioase îngrijorări în Franţa. Dacă pacea n'a fost atunci turburată, me~. 
ritul revine atitudinei calme şi prudente a guvernului francez şi "Chiar: 
sfaturilor de moderaţiune pe care guvernul dela Berlin n'a încetat, 
în această epocă de enervare, să le dea celui dela Roma. 

In anul 1890, relaţiunile dintre cele două ţări apucară din nou 
"pe un drum mai normal. Italia, nemaiputând suporta sarcinile rezul». 
tând din războiul cu Abisinia şi închiderea “târgului francez produ- 
selor italiene. Crispi crezu momentul sosit să arate dispozițiuni mai 
binevoitoare, desființând în mod spontan tariful de război vamal îm-. 
potriva produselor franceze și trimițând flota italiană la Toulon pen- 
tru a saluta pe președintele Carnot în numele regelui Umberto. 

Opinia publică franceză era atunci însă prea pornită împotiiva 
Italiei, astfel că avansurile lui Crispi mau avut nici un rezultat prac=- 
tic, nici un ministru francer ne putând să îndrăznească să încheie un 
acord comercial cu Italia. 

La. începutul anului 1891, Crispi fu răsturnat dela putere. Noul 
cabinet Rudini reînoi, cu un an înainte de expirare, în lunie 1891, 
pactul Triplei Alianțe, atât influențat de rege cât şi din necesitatea de 
a păstra târgurile cucerite în Germania şi Austria prin încheierea unor: 
tratate de comerţ cu acesta două țări, ale căror tratative erau în curs, 
Convenţiile sau încheiat la sfârşitul anului, Italia legându-se pe un 
nou period de şase ani, de astădată strângându-se legăturile și mai 
mult, între cele trei state, prin intima înţelegere vamală. 

Din nov, Wilhelm şi Umberto schimbară vizite și pentru a arăta 
Franţei că Italia garantează tratatul dela Frankfurt, prințul moștenitor 
fu trimis la Metz, să aziste la manevrele imperiale. Acest gest al Ita- 
liei, provocând nemulțumiri mari în Franţa, a avut drept urmare cu- 
noscutul conflict dela Aignes-Mortes, în care mai mulţi muncitori îita-. 
lieni şi-au găsit moartea, urmat de violente manifestații antifranceze în 
toată Italia, mai ales însă la Roma. Pelerini francezi au fost atacați 
de mulțime, la bursa din Paris o campanie contra rentei italiene o. 
făcu să scadă în mod vertiginos, niciodată nu existaseră între cele 
două popoare sentimente mai ostile ca în acel moment. | 

Intoarcerea lui Crispi la putere în Decembrie 1893, dacă ma 
agravat situația, nici n'a înbunătățit-o. In Martie 1896, Crispi învins. 
de Menelik, fu răsturnat dela putere și Rudini, succesorul lui se ocupă 
dela început în modul cel mai serios cu stabilirea de raporturi mai 
bune între cele două ţări. In străduințele lui a fost ajutat cu multă 
pricepere şi devotament de trei bărbați eminenţi, marchizul Visccnti- 
Venosta, ministru de externe, contele Tornielli, ambasador la Paris,. 
şi Luigi Luzzatti, fost ministru de finanţe. Câteşi trei erau partizani 
hotărâți al înțelegerei dintre cele două surori latine. 

Dacă bărbații dela conducere în Ítalia erau fermi deciși să lucreze 
pentru apropiere, cei din Franţa erau animați de aceleaşi sentimente. 
Alianța cu Rusia, contrabalansând Tripla Alianţă, prezenţa Italiei îns 
constelația austro-germană era privită acum cu alți ochi de cât în tre- 
cut. Opinia publică franceză era de părere că Italia putea prea bine- 

să rămână credincioasă angajamentelor sale, fără ca prin aceasta 
“Franţa să fie silită să respingă mâna ce i-se întindea. 

Tratativele începând imediat, în Septembrie 1896 s'au şi încheiat între- 
cele două ţări trei acorduri privitoare la Tunis: convenţie de comerţ 
Şi navigație, conveţie consulară şi în sfârșit convenţie de extrădare. 
Astfel Italia recunoștea implicit și definitiv. situaţia Franţei în Tunis. 
La 21 Octombrie 1896 două decrete, publicate simultan la Roma şi la Pa- 
ris restabileau în beneficiul vaselor italiene în porturile franceze şi 
viceversa, tratamentul rezervat pavilionului național. 

Tratatul de comerț n'a fost încheiat însă decât mai târziu, după 
lungi și laborioase discuțiuni, dupăce dl Luzzatti ducându-se în per- 
soană la Paris, a condus tratativele încheind acordul în ziua de 21 
Noemvrie 1898. Acest act de mare importanţă a produs pe vremuri mare 
senzație în toată Europa, tratativele urmându-se în cel mai mare secret 
şi fiind semnate de Delcass6 de o parte și de Tornielli de alta. După 
ratificarea de către ambele Corpuri legiuitoare, tratatul de comerţ, a 
întrat în vigoare în ziua de 15 Februarie 1899, punând capăt în mod de- 
finitiv răsboiului vamal. 

Din acest moment neînțelegerile risipindu-se, simptoniele de bună- 
voinţă reciprocă se înmulțeau mereu. In afacerea Cretei, Italia, despăr- 
ținau-se de aliații ei, a colaborat cu Franţa, Anglia şi Rusia la solu- 
“ţionarea acestei chestiuni. In 1900, regele Umberto fiind asasinat, noul 
rege s'a arătat dela început cât se poate de favorabil unei politici de 
sinceră prietenie față de Franța. Unul din primele acte ale regelui. 
Victor Emanoil a fost vizita flotei italiene la Toulon, comandată de 
ducele de Genova, unchiul regelui, pentru a saluta pe Loubet, remi- 
țindu-i colanul ordinului Annunciata. 

In 1903 urmă apoi vizita regelui şi reginei la Paris făcându-li-se 
acolo o primire din cele mai triumfale şi entuziaste. In aproape toate 
chestiunile şi conferințele internaționale “urmând de aci înainte, Ma- 
roco, Tripolis, războaiele balcanice, pentru a nu enumăra decât pe cele 
mai importante, Italia a rămas mereu de partea Franţei, de și făcea 
parte din Tripla-Alianţă, atitudine culminând apoi în intrarea taliei 
“în răsboi împotriva foștilor ei aliaţi. 

Schiţând pe scurt istoria acestor cincizeci de ani de relaţiuni 
franco-italiene, costatăm cu durere adâncă că opera înfăptuită cu atîta 
“trudă de patrioți clarvăzători al adevăratelor interese franceze și italiene, 
amenință să-se prăbuşească. 

Ne-exitând nici-o rivalitate efectivă între Franţa și Italia, s'a pro- 
dus totuși o stare generală de neincredere reciprocă, punând în pe- 
ricol alianţa franco-italiană. O prietenie sinceră, o colaborare cât mai 
intimă a acestor două țări vecine, atât de apropiate prin originea și 
prin cultura lor, ni-se pare absolut necesară. 

Aplanarea acestor neînțelegeri o dorim deci din toată inima şi 
credem cu atât mai mult în posibilitatea realizării, cu cât, după cum 
am văzut mai sus, au mai existat și altă dată relaţiuni şi mai încor- 
date între Franța și Italia, putând fi totuși îndulcite întratât încât au 
dus la frăția de arme din ultimul război. VIRGIL P. RÂMNICEANU 

GAZETA RIMATĂ 


O viziune din trecut 


Si se dădu poruncă în cele patru unghiuri... 
Soseau mereu voinicii cu arcuri și -cu junghiuri, 
(Răciseră pe drumuri și-acuma cam tușeau) — 
Ardeau pe ziduri focuri și clopote sunau. 


Se 'nșiruiau ostașii pe câte trei coloane. 

(Cu trenuri de povară, cu trenuri de persoane) 
Iar când toţi lefegii în păr se adunară, 

Vorbi și comandantul *nălțându-se în scară. 


— „V-am adunat aicea viteaza mea companie, 
„Ne-așteptă-o 'ndelungată şi aprigă campanie, 
„Duşmanul ne- ameninţă, s'apropie ca vântul, 

„Deci, staţi pe două rânduri, şi-mi aşteplați cuvântul = 


„Pe cel care-i mai sprinten din mândra mea oştire 
„Trimite-l-voi în lume s'adune câte-o știre, 

„Să vie să ne spună ce coacen el vrăjmașul: 
„Insărcinarea-aceasta s'o aibe lon Armașul. 


„Neagoie, tu-în frunte să treci, iar tu, fârtate, ` 
„Plăieşule, ai grije și marginea o bate; 

„Eşti iute ca piperul şi ager ca Pepelea, 
„Și dacă vrei, pe-alături, mai ia-l şi pe Nedelea“. 


'„Bogdane, fu la mijloc, fu Dragnşe, în dungă, 
„Și lasă-l pe Negoiul să dea, să le ajungă ! 
„La toți dușmanii noștri li s'a 'mplinit veleatul 
„Când sor porni în iureș şi Vlad cu Retezatul ! 


„Cu “Graur înointe, cu Vornea lângă mine, 
„Nădăâjduiesc să meargă asaltul nostru bine. 

„Dar dacă e pericol, să daţi lui Mille steagul 

„Și s'o porniţi în goană, cu toți, după Pribeagul... 


Nu vă mirați, prieteni, și nu zâmbiţi ironici, 
Aceasta nu-i poveste furată de prin Cronici; 
E Honigman ce-și chiană redacția la crime, 
Și-acesfea nu sunt nume, — acestea-s pseudonime... 


/ENICĂ SCHULLER SILBERSTEIN 
fost membru în partidul poporului 

INSEMNĂRI 


Ruptura din partidul poporului. 
In urma unor nemulțumiri de ordin 
“personal, d. Consi. Argetoianu, urmat 
fiind de un restrâns număr de prieteni 
ai săi, a părăsit partidul poporului. 

In numărul viitor al „Țărei Noastre“ 
ne vom ocupa de laturea morală și 
politică a acestei dizidențe.  Deocam- 
dată, ținem să constatăm că din Ar- 
dealul întreg nimeni nu urmează pe 
„dl. Argetoianu, că țărănimea din ve- 
chiul Regat stă și pe mai departe strâns 
unită în jurul generalului Averescu, 
şi că nicio nouă credință programatică 
nu mișcă slabele rânduri ale celor ple- 
cafi. Partidul poporului, al cărui dra-, 
pel tânăr şi triumfător a rămas în 
„mâini bune, își urmează calea sa dreap- 
tă şi sigură, fără să-și simtă pute- 
ile sale întru nimic știrbite. 

Panta rei... Noi mergem înainte. 

Ne-au aplaudat adversarii. Ziaru 
România al partidului naţional işi in- 
chipuie că o găsit o intrigă foarte 
deşteaptă, iisinuând că. o bună parte 
a publicului care a asistat la confe- 
rința dela Cluj a dlui Octavian Goga 
æra alcătuită din membri ai partidului 
maghiar. 

Nu știm, noi nu am văzut niciunul, 
„dar se prea poate, printre cele câteva 
mii de oameni strânși Duminica tre- 
cută în sala Teatrului Naţional, să fi 
“venit din curiozitate şi câţiva reprezen- 
tanţi ai minorităţitor. Ei au avut pri- 
lejul să constate, dacă au fost,telul în 


| 





care d. Octavian Goga a înțeles să 
vorbească despre „ideia naţională“, şi 
mau avut decât să tragă toate conclu- 
ziile necesare. i 

Dar, pentrucă România s'a apucat 
să facă cercetări asupra categoriilor 
de cetăţeni cari au venit să asculte pe 
d. Octavian Goga, pentruce nu pome-= 
nește şi despre ascultătorii din parti- 
dul naţional? Aceştia erau, în orice 
caz, mai numeroși decât cei din par- 
tidul maghiar, şi scriitorul acestor 
rânduri i-a văzut, risipiţi în diferite 
colțuri ale sălii, aplaudând cu un en- 
tusiasm înduioşător. Poate veniseră să 
întrerupă, poate fuseseră  insărcinaţi 
să zădărnicească ţinerea conferinţei, 
poate aveau însărcinarea de a raporta 
mai târziu dlui Iuliu Maniu despre 
incidentele cari.. nu s'au petrecut; dar, 
luaţi şi ei de curentul unanim al în- 
sufleţirei, Sau pomenit bătând din 
palme şi ovaţionând... 

In orice caz, mulţi din adversarii noştri 
din comitetul de-o sută se găseau acolo, 
şi au aplaudat. Vrea România să le 
publicăm şi numele ? Suntem gata. 


Trădarea dela Ciucea. E vechă po- 
vestea talerutui cu două fețe, și e totuş 
veșnic nouă. Mai cu seamă în politică, 
duplicitatea pare să fie una din ar- 
mele cele mai căutate. Și, în special, 
foştii noştri amici din partidul naţio- 
nal nu s'ar putea zice că se jenează 
să le îintrebuințeze. Ei se răsboiesc cu 

„Ciocoii“, dar se unesc cu d. Mișu 
Cantacuzino; ei cer împroprietărire 
largă, dar îşi scutesc moşiile de ex- 
propriere; ei semnează tratate de pace, 
ca pe:urmă să protesteze împotriva ra- 
rificării lor, şi aşa mai departe. 

Astfel se petrec lucrurile şi cu mult 
hulita întrevedere dela Ciucea dintre 
d. general Averescu şi reprezentanții 
partidului maghiar din Ardeal. Auziţi 
ce zice România dlui Sever Bocu : 

„Totul se lămureşte dintr'odată prin 
destăinuirile dlui Argetoianu: maghiarii 
aveau să intre în viitorul guvern naţio- 
nal al dlor Goga-Averescu! 

Vechii luptători naţionali ai Tran- 
silvaniei şi Banatului înlăturați, boico- 
taţi, batjocoriți, trataţi ca trădători!! 
Dnii Szele ` Bela, Grandpierre, şi alţii 
de seama lor, reprezentând Transil- 
vania în un guvern al țărei româneşti, 
adus la putere cu sprijinul lui Luden- 
dorff și a lui Horthy!“ 

Să lăsăm de o parte nota umoristică 
din acest complot cu Horthy şi cu Lu- 
dendorti. Să nu mai insistăm asupra 
faptului că din aşa zisa „destăinuire“ 
a dlui Argetoianu nu reiese decât o 
singură nemulțumire : aceea de a nu 
fi fost pus în curent cu întrevederea 
care a avut loc la Ciucea, Vom apăsa 
numai asupra altei laturi, de o ciudată 


sinuozitate morală, „çare justifică rân- 


durile dela începutul acestei notițe. 
Nu, partidul poporului ma făgăduit 
niciodată locuri în guvernul ţării, nici 
dlui Szele, nici dlui Grandpierre, nici 
altui reprezentant al partidului maghiar 
din Ardeal. Mai mult decât atât, putem 
spune că în conversațiile avute, preten- 
țiunile acestui partid n'au mers nici până 
la o prefectâră de judeţ. Dar, dacă a oferi 
o participare a minorităţii uagare la gu- 
vernarea ţării. este o „trădare naţio- 
nală“, cum zice România, apoi această 
trădare. cine a săvârşit-o, dacă nu con- 
ducătorii partidului naţional: . „vechii 
luptători ai Transilvaniei și Banatului?“ 








N'au garantat ei la Alba-lulia dreptul 
fiecărui popor din aceste provincii „de 
a- se administra şi judeca în limba lui 
prin indivizi aleşi din sânul său?* N'a 
oferit „o participare proporțională la 
guvernarea ţării?“ Nu sunt înscrise 
toate acestea in hotărârea redactată de. 
d. Iuliu Maniu şi cetită de di Vasile 
Goldiș? | 

Dacă noi, ca adversari ai partidului 
național, dorind să câştigăm adesiu- 
nea minorităților, am face o licitaţie 
în sus, oferind mai mult decât făgă- 
duiala dela Alba-Iulia, am fi intrade- 
văr vinovaţi. Dar, nici prin gând nu 
ne-a trecut aşa ceva. Dimpotrivă. Lu- 
mea dela noi poate să fie liniştită, 
mam trădat și nu vom trăda nimic; 
cine știe, poate cel mult vom repara 
greşelile făcute de furtunoşii noştri a- 
cuzatori întrun acces de imprudentă 
generozitate. | | 

Până atunci, povestea talerului cu 
două fețe rămâne, se vede, de actua- 
litate... l 


Un singur partid, două păreri. 
DI Sever Dan, secretarul general al 
partidului naționat român, cum îi place 
să se întituleze, a. anunţat deunăzi la 
Cameră o interpelare în privinţa miş- 
cărilcr studențești, atfişând cu acest 
prilej o simpatie. platonică pe seama 
fierberii un'versitare. Se vede însă, că 
și atâr a fost prea mult. A doua. zi 
chiar, Adevărul a publicat o rectificare 
drastică din partea dlui C. Xeni, fost 
ministru şi unul din aghiotanţii cei 
noni ai dlui luliu Maniu, cu arătarea 
că dl Sever Dan n'a putut să vorbe- 
ască in Parliament, şi incă favorabil! 
despre revendicările studențești in 
numele partidului național. Cum, am 
zice, secretarul general al partidului a 
fost "dezavuat pe toată linia. 

Lucrurile, într adevăr, se complică. 
D. C. Xeni e și el, la rândul lui, sec- 
retal general pentru vechiul Regat al 

partidului naţional, care are la Bucu- 
reşti, după cum se ştie, două domicilii 
politice, amândouă pe calea Victoriei, 
unul la numărul 60, cellalt la numărul 
72: clubul „Majestic“ şi clubul „Va- 
nicu“. Deci, două cluburi, doui Secre- 
tari-generali, două păreri, şi totuș, un 
singur partid. 

Fabulistul român scria odată: 
„Minuni în vremea noastră nu văd a 
se mai face...“ 

Ei aș! 


Apostolii inoportuni. O ciudată evo- 
lufie confesională ne-a fost dat să în- 
registrăm în ultimul timp din partea 
dlui Onisifor Ghibu, fost secretar ge- 
neral în răposatul Consiliu dirigent dela 
Sibiu, și actualmente profesor de pe- 
dagogie la Universitatea din Cluj. 

Inainte cu două luni, d. Ghibu pledă 
cu foarte mare însufieţire ideia, de o 
netăgăduită simplitate, ca statul să ia 
în stăpânire catedrala catolică din piaţa 
principală a Clujului, prefăcând-o in 
biserică românească. Catolicismul din 
Ardeal a tresărit alarmat în faţa inge- 
nioasei propuneri, și noi, cari dorim 
să vedem menţinându-se pacea între 
contesiuni, am rugat pe d. Ghibu s'o 
ia mai domol. 

lată însă, că d. Ghibu, care pare să 
fie supărat acum pe ortodoxie, se ìn- 
toarce și zice: 

— „Noi trebuie să refacem şi unitatea 
religioasă cu francezii şi italienii. După 
reluarea legăturilor cu biserica apu- 
seană, de care suntem mai apropiaţi și 
prin credință şi prin legături de rasă, 
va trebui urmărită mai departe pro- 
blema. până la realizarea unei legă- 
turi strânse cu întreaga biserică a lui 
Christos“. i 

Faptul că Albina dela București, care 
este foaia de propagandă printre Ro- 
mâni a catolicismului militant, repro- 
duce cu satisfacție aceste fantezii de 
apostol inoportun, nu ne miră. Noi însă, 








ne vedem siliți să luăm. de data acea- 
sta, împotriva dlui Ghibu de azi, apă- 
rarea bisericii ortodoxe, căreia d. Ghibu 
de ieri voia să-i dea plocon o cate- 
drată catolică. Și stăm nedumeriţi.. Când 
și catolicii şi ortodocșii, din partea lor, 
încep să se liniştească, d. Onisifor 
pentruce nu se linişteşte? 


Pentru „Deutsche  Tagespost“. 
„Englitera a plesnit patru ani cu bi- 
ciul său peste capul şi trupul Ger- 
maniei, până ce a silit-o să capituleze. 
S'ar putea spune că Franţa este o 
elevă docilă a Angliei, dacă sadisrnul 


.şi născocirile cele mai drăcești (aus- 


gekliigelte Teufelei) ar putea fi con- 
siderate drept însuşiri şcolăreşti. Nu, 
Franţa -este maestră în arta de-a lovi 
cu biciul. Intregul caracter -pervers 
al conducătorilor acestei naţiuni nu 
mai poate fi negat. Chiar dacă . 
mar exista conflicte pentru supre- 
mație între cele două popoare, 


tuşi ar trebui ca. diferitele stadii ale’ 


desvoltării lor antropologice să ducă 
la ciocniri mortale. Cele mai mari 
părţi ale provinciei sunt, ce e drept, 
şi în Franţa sănătoase. Provincia însă 
stă de secole sub dictatura Capitalei, 
care, în putreziciunea ei înaintată, în 
absolutismul imoralității ei, pare ca o 
ecrescență a secolului al treilea“. 

Reproducând acest pasaj, pe care 
il traducem pe cât se poate de fidel, 
dintrun articol semnat cu inițialele 
Dr. F. Th. publicat de întrun recent 
număr al monitorului săsesc din Sibiu, 
Deutsche  Tagespost ne permitem 
următoarele observaţiuni: 

Oricât sar simți sașii noștri de 
nemți, şi din aceste sentimente ale 
lor nu le facem cea mai mică vină, 
ar trebui totuşi să-şi mai modereze 
tonul față de Franţa, care nu este 
numai duşmana Germaniei, ci și 
aliata României, astăzi din întâmplare 
şi patria lor. 

In ce privește insă pe d-l dr. Fritz 
Theil, autorul articolului, deşi prieten 
intim cu Ludendorff şi Hitler, ar tre- 
bui să aibă bunăcuviința şi atâta 
educaţie, ca întrun ziar apărând în Ro- 
mânia Mare, fie chiar tipărit în nem- 
țește, să nu arunce astfel! de insulte 
nerușinate, pe deasupra și minciuni 
grosolane, în fața marei noastre su- 
rori şi aliate, de care ne leagă cele 
mai sfinte sentimente de dragoste, 
respect şi recunoștință. ' 


Republicanii dela Brașov. Intr'ura 
din nemuritoarele sale schiţe, în cari 
se oglindesc aspectele unei lumi di- 
spărute, meșterul Caragiale ne-a lăsat 
moştenire un tablou al comedioasei 
republice de o zi dela Ploeşti. Azi, după 
cum se vede, sunt republicani și la 
Braşov. In Gazeta Transilvaniei am ci- 
tit deunăzi un articol al. unui anonim 
- din Şchei, prin care, tăimăcindu-ni-se 
cu mult tâlc mișcarea republicană din 
Grecia, regele României cra prevestit că 


aşa vor păți,toți Suveranii carinu țin. 


seamă de voința poporului“. 

Autorul republicei dela Ploeşti, de 
acum cincizeci de ani, îl ştia toată lu- 
mea: era regretatul general Candiano- 
Popescu, pe atunci numai colonel. Cine 
o fi autorul articolului din Gazeta Tran- 
Silvaniei? Dacă e cineva din partidul 
național, să-l cunoaştem şi noi. Dacă 
e numai un scrib împrumutat din ma- 
halalele Bucureştilor, să ni se spună 
cel puţin in numele cui vorbeşte. Pen- 
trucă vremea republicelor .de operetă 
a trecut și respectul Coroanei e unul 
din lucrurile cu care in Ardeal nu se 
glumește. | 

DI Mihai Popo ici, patronul Gazetei 
Transilvaniei, are cuvântul. 


Păreri libere. In mijlocul valului de 
injurii birjăreşti și de lătrătură de răs- 
pântie, care sa ridicat din coloanele 
unci „anumite prese“, ne-a fost dat 
să desprindem tocmai din Patria cå- 


= 





teva „păreri libere“ asupra activităţii. 
publice a dlui Octavian Goga. Autorut 
lor, scriitorul Radu Dragnea, prim-re- 
dactor la organul partidului național, 
mărturiseşte -un mod surprinzător cu 
totul alte opinii decât şefii săi politici. 
Ei are credința că dl Octavian Goga 


„este cel dintâi scriitor care libereuză 


pe intelectual din iobăgia morală“ de 
până acum, şi tot el vorbeşte, cu prilejul 
conferinței asupra „ldeii naţionaie“ 
despre: -triumful intelectualității in- 
politică“. 

Nu ne vom opri asupra imprejurării 
ridicole că acest articol elogios a apă- 
rut în acelaș loc. unde cu câteva zile 
mai 'nainte, acelaş Octavian Goga, fu- 
nestul „poet răsuflat“, era înfățișat ca 
un „trădător al Ardealului“. Lăsăm la 
O parte şi mirarea noastră: ce mai 
caută di Dragnea la Patria dacă, des- 
legat de obligativitatea polemicelor 
cotidiane, in mocirla cărora rămâne 
anonim, profesează ascmenea „păreri 
libere“, cu totul protivnice disciplinei 
partidului său? Dar, pentrucă se po- 
menește despre „semnificația trium- 
Jului“ dlui Octavian Goga, al cărui 
rol ar fi „eliberarea țării de subt ob-- 
rocul mediocrităței“ e cazul să intre- 
băm: ce face di Octavian Goga alt- 
ceva ? Fiecare om care simte o pică- 
tură de inrudire cu această luptă 
pentru restabilirea intelectualității în 
politică, ar trebui să dea o mână de 
ajutor, şi tocmai pentru că raportul 
dintre scriitori şi. partidele politice a. 
fost cași inexistent în trecut, astăzi 


când scriitorul poate fi în cad- 
rele - unui partid politic un element 
de directivă, ar fi logic şi drept ca 


toţi aceia cari simt deopotrivă adevâă-. 
rurile elementare ale neamului să se 
găsească intr'o tabără. 

Pentruce să rămână intelectualul un 
rob al contemplațiunii izolate, şi să nu 
devină o forță activă intro luptă de 
realizări fericite ? 

